CELEX: 62019TN0554
Language: fi
Date: 2019-08-09 00:00:00
Title: asia T-554/19: Kanne 9.8.2019 — Espanja v. komissio

23.9.2019   
            
            
               FI
            
            
               Euroopan unionin virallinen lehti
            
            
               C 319/31
            
         
      Kanne 9.8.2019 — Espanja v. komissio
      (asia T-554/19)
      (2019/C 319/32)
      Oikeudenkäyntikieli: espanja
      
         Asianosaiset
      
      
         Kantaja: Espanjan kuningaskunta (asiamies: García-Valdecasas Dorrego)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan ilmoituksen ja
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteen kohteena on ilmoitus avoimesta kilpailusta — EPSO/AD/374/19 — Hallintovirkamiehet (AD 7) seuraavilla erikoisaloilla: 1. Kilpailuoikeus; 2. Finanssioikeus; 3. Talous- ja rahaliittoa koskeva oikeus; 4. EU:n talousarvioon sovellettavat varainhoitosäännöt; 5. Eurokolikoiden väärentämisen torjunta (1).
      Kantaja esittää kanteensa tueksi neljä kanneperustetta:
      
                  1.
               
               
                  Asetuksen N:o 1/58 (2) 1 ja 2 artiklan, Euroopan unionin perusoikeuskirjan 22 artiklan ja henkilöstösääntöjen 1d artiklan rikkominen rajoittamalla EPSO:n ja hakijoiden välinen kommunikointijärjestely englannin, ranskan, saksan ja italian kieleen sekä rajoittamalla kieliä, joilla hakemuslomakkeessa olevaa ”talent screeneriä” voidaan käyttää.
               
            
                  2.
               
               
                  Asetuksen N:o 1/58 1 ja 6 artiklan, perusoikeuskirjan 22 artiklan ja henkilöstösääntöjen 1d artiklan 1 ja 6 kohdan, 27 artiklan ja 28 artiklan f kohdan rikkominen, koska toisen kielen valitseminen on aiheettomasti rajoitettu neljään kieleen (ranska, englanti, saksa ja italia) ja muut Euroopan unionin viralliset kielet on jätetty ulkopuolelle.
               
            
                  3.
               
               
                  Englannin, ranskan, saksan ja italian kielen valinta on tehty mielivaltaisesti ja se johtaa henkilöstösääntöjen 1d artiklan 1 ja 6 kohdan, 27 artiklan ja 28 artiklan f kohdan vastaiseen kieleen perustuvaan syrjintään.
               
            
                  4.
               
               
                  Se seikka, että ilmoituksessa ei ole mainittu nimenomaisesti, että ensimmäisen kielen on oltava kieli, jossa hakija voi osoittaa vähimmäistason C1, johtaa kaksinkertaiseen kansallisuuteen ja ”puhuttuun” kieleen perustuvaan syrjintään, minkä vuoksi rikotaan henkilöstösääntöjen 1d artiklan 1 ja 6 kohtaa, 27 artiklaa ja 28 artiklan f kohtaa.
               
            
         (1)  EUVL 2019, C 191, A, s. 1.
      
      
         (2)  Euroopan talousyhteisössä käytettäviä kieliä koskevien järjestelyjen vahvistamisesta 15.4.1958 annettu neuvoston asetus N:o 1 (EYVL 1958, 17, s. 385).